Diari Oficial de la Generalitat Valenciana


Sumari del DOGV 3744, del 08-05-2000 (2000/3462)

Informació pública de la modificació de les bases generals que han de regir la selecció de personal en aquest ajuntament.
-------------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3462


Data del document
:   11-04-2000

Organisme emissor
:   Ajuntament de Puçol

Tipus de document
:   Convocatòria

Anàlisi jurídica

 Descriptors 

:   * Puçol
    * administració local
    * concurs administratiu

Informació pública de la modificació de les bases generals que han de regir la selecció de personal en aquest ajuntament. [2000/A3462]
  
El Ple de l'Ajuntament, en la sessió del dia 31 de març de 2000, va aprovar la modificació de la base sisena, apartat 1, de les bases generals que han de regir la selecció de personal al servei d'aquest ajuntament, que va quedar redactat de la manera següent:
  
«Sisena. Tribunals qualificadors
  
6.1 Composició
  
6.1.1 President: el president de la corporació o membre d'aquesta en qui delegue.
  
6.1.2 Secretari: el secretari de la corporació o funcionari d'aquesta en qui delegue, que actuarà amb veu però sense vot.
  
6.1.3 Vocals:
  
- Un representant del professorat oficial o especialista de qualsevol departament o unitat de la Generalitat Valenciana, designat per la Direcció General de Funció Pública.
  
- Un representant de la Generalitat Valenciana, designat per la Direcció General d'Administració Territorial.
  
- El funcionari que ocupe la direcció del servei respectiu dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera o un treballador contractat en règim laboral, quan es tracte de la selecció de personal laboral, designat per la corporació a proposta de la Junta de Personal o per l'òrgan de representació del personal si n'hi ha.
  
- Un membre de la corporació, que s'ha de designar entre els representants dels grups polítics municipals. O bé un funcionari de carrera designat pels representants dels grups polítics municipals.
  
- Un membre de la corporació, que s'ha de designar entre els representants dels grups polítics municipals. O bé un funcionari de carrera designat pels representants dels grups polítics municipals.
  
9.5.2.5 Vocal de caràcter preceptiu per a les proves selectives de policies locals:
  
- Un representant del professorat oficial nomenat per l'Institut Valencià de Seguretat Pública (IVASP).
  
6.1.4 Les bases específiques de cada convocatòria consideraran l'assistència amb veu però sense vot d'un representant sindical.
  
A aquests efectes, es concedirà un termini de 15 dies naturals per a la designació dels membres corporatius representants dels grups polítics (o funcionaris, si pertoca) i del representant sindical, comptadors des de l'endemà del requeriment efectuat pel Departament de Personal. La no-designació en el termini indicat comportarà la renúncia a estar present en els tribunals.
  
La designació dels membres del tribunal inclourà la dels suplents respectius.»
  
Contra l'acte administratiu transcrit, que exhaureix la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, un recurs de reposició davant del mateix òrgan que va dictar l'acte objecte de recurs, en el termini d'un mes des de l'endemà de la recepció d'aquesta notificació. Si transcorre un mes des de l'endemà de la interposició del recurs de reposició sense que aquest haja sigut resolt i notificat, podreu entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la recepció d'aquesta notificació.
  
Tot això sense perjudici que pugueu interposar qualsevol altre recurs o acció que estimeu oportú.